Transformeri (filma)
Šis raksts ir par filmu. Par citām jēdziena transformeri nozīmēm skatīt nozīmju atdalīšanas lapu. "Transformeri" (angļu: Transformers) ir 2007. gada ASV zinātniskās fantastikas asa sižeta filma. Tā veidota balstoties uz Transformeru franšīzes rotaļlietām. Filmas režisors ir Maikls Bejs, bet scenārija autori Roberto Orsi un Alekss Kurtcmans. Galvenajā lomā Šia Lebafs, kas atveido Semu Vitvikiju, pusaudzi, kurš tiek iesaistīts karā starp miermīlīgajiem Autobotiem un ļaunajiem Deseptikoniem, starp diviem "transformeru" grupējumiem, kuri atceļojuši uz planētu Zeme, lai atrastu milzīgu enerģijas avotu. Abu veidu "transformeri" maskējas par dažādiem transporta līdzekļiem (piemēram Peterbilt 379), lai cilvēki nespētu atklāt viņu patieso būtību.